Griffin

Griffin zo un anv-tiegezh hag a c'hall bezañ eus Bro-Iwerzhon, Bro-Saoz pe Bro-Gembre. Un anv-bihan eo ivez, ur stumm all eus an anv-bihan Griffith, stumm saoznekaet an anv kembraek Gruffydd. Griffin a dalv kement ha gripi e saozneg.

Ar 75 anv-tiegezh ar muiañ douget e oa en Iwerzhon e 1891.Matheson 1891 E 2000 e oa ar 114 anv-tiegezh er Stadoù-Unanet, ar pezh a glot gant daou c'hant mil den.

 Griffin en Iwerzhon 
An anv-tiegezh "Griffin" en deus meur a vammenn ouezelek.

Ó Gríofa
Ó Gríofa (paotred) pe Ní Ghríofa (merc'hed) a zo ur familh eus kontelezh An Clár. O anv a voe saoznekaet e meur a stumm, en o zouez O'Griffey hag O'Griffy. Ó Gríofa a c'hall bezañ troet e saozneg e "diskennad eus an hini a zo evel ur gripi".

Ó Gríofa a veze skrivet Ó Gríobhtha a-raok ma voe cheñchet an digejadur gouezelek. Ar re Ó Gríofa a oa pennoù ar skourr  Cineal Cuallachta eus ar c'hlann Dál gCais, pe ar re Dalcassian, gant o c'hastell e Ballygriffy >ref></ref> e North Ballygriffey, e parrez An Díseart (baroniezh Inchiquin a-raok). Ar re Ó Gríofa a zeu eus ar memes penngef hag ar re O'Dea hag ar re O'Quins, hag a zo eus ar c'hlann Cineal Fearmaic, pe gwelloc'h ar Ui Fearmaic ,

Ó Grifín
An doare-skrivañ "Ó Grifín" (paotred) / "Ní Ghrifín" (merc'hed) a zeu eus ar familh Kerry. Ar re Kerry Griffins eo diskennidi ar Gallowglass, stourmerien Emsavadeg ar re Desmond a-enep ar Saozon.

Ó Gríofáin
Kavout a reer an anv a-hed an harz etre kontelezh Maigh Eo, kontelezh Ros Comáin ha kontelezh Gaillimh.

Griffith
Gallout a reer ivez kavout en Iwerzhon ul liamm gant an anv kembreat Griffith, met kalz raloc'h eo.O'Laughin 1997

Griffin e Kembre
Peurliesañ eo "Griffin" ur stumm all eus an anv-tiegezh "Griffith", pe anvioù kembreat damheñvel all.

Tud brudet anvet Griffin
 Gruffydd ap Llywelyn (1000 – 5 a viz Eost 1063), roue kembreat.
 Gruffudd ap Llywelyn Fawr (1200 – 1añ a viz Meurzh 1244), mab bastard Llywelyn Veur (c. 1173–1240).
 Rhodri ap Gruffudd (c. 1230 - c. 1315), pe Roderick Fitz Griffin e saozneg, priñs kembreat. 
Walter Burley Griffin (1878–1937), tisavour ha gweledvaour stadunanat, empennet gantañ Canberra, kêr-benn Aostralia, ha kêrioù Griffith ha Leeton e stad Sukembre-Nevez.
Nick Griffin (ganet e 1959), bet kadoriad Strollad Broadel Breizhveurat (BNP).

Tudennoù faltazi
 ar familh Griffin, harozed ar stiriad bevaat Family Guy.
Griffin, anv-bihan an dudenn er filmoù tennet eus romant H. G. Wells The Invisible Man
ar barner Jürgen Griffin, un dudenn eus ar c'homic strip Judge Dredd
Henry Griffin, un dudenn er stiriad The O.C.
Kylie Griffin, un dudenn e Extreme Ghostbusters hag ar c'homic strip Ghostbusters embannet gant IDW
Sandi Griffin, un dudenn er stiriad-bev Daria
Clarke Griffin, un dudenn er stiriad The 100
Hawley Griffi, un dudenn er c'homic strip The League of Extraordinary Gentlemen

 A bep seurt 
 Griffin, ur gêr e stad Georgia, er Stadoù-Unanet.
 meur a lestr eus ar Royal Navy a zoug an anv HMS Griffin.

Gwelout ivez
Griffith

 Daveoù 

 O'Laughin, M. C. (1997). "The Book of Irish Families Great & Small". Irish Genealogical Foundation
 Matheson, R. E. (1891). "Special Report on Surnames in Ireland"
 Williams, M. (1996) "Researching Local History"
 U.S. Census Bureau (1990), Population Division, Population Analysis & Evaluation Staff
Notennoù 

Rummad:Anvioù-tiegezh Bro-Saoz
Rummad:Anvioù-tiegezh Iwerzhon
Rummad:Anvioù-tiegezh Kembre